Public procurement notice: Contract Notice
Published: 2021-10-01
Buyer: Glostrup Varme A/S
Country: DK
Contract type: Services
Procedure: Negotiated procedure
CPV classification: 71000000 | 71300000 | 71310000 | 71320000 | 71321000: Heating and ventilation design services
Submission deadline: 2021-10-28
Award criteria: The most economic tender
EU fund: ESF

Technical requirements: Dette udbud omfatter teknisk rådgivning forbundet med realiseringen af Hovedaktiviteterne, som angivet under pkt. II.2.4.
I 2020 vedtog Folketinget Klimaaftalen for Energi og Industri. Det er med aftalen besluttet, at fossile brændsler til opvarmning skal udfases frem mod 2030 til fordel for eksempelvis fjernvarme. På baggrund af Klimaaftalen har Glostrup Forsyning udarbejdet et projektforslag om udbygningen af fjernvarmenettet (herefter "Projektet").Projektet har en forventet anlægssum på ca. 300 mio. kr.
Glostrup Varme A/S (herefter "Bygherre") forventer at skulle udføre følgende tre entrepriser, hvoraf de to sidste er en integreret del af Projektet, mens Entreprise 1 har været undervejs i længere tid og omfatter et spredt geografisk område:
Entreprise 1: Flyverstik; Stik på eksisterende hovedledninger inkl. kundeinstallationer (3-4 strækninger i varierende længde, ca. 157 tilslutninger)
Entreprise 2: Villakvarterer i Glostrup. 1.362 potentielle kunder, ca. 18 km hovedledning (9 udbygningsområder)
Entreprise 3: Villakvarterer primært i Ejby samt området mellem Hovedvejen og jernbanen. 1.229 potentielle kunder, ca. 19 km hovedledning (20 udbygningsområder)
Derudover skal der gennemføres særskilte udbud af (i) VVS-arbejder og (ii) bygherreleverancer (vekslerunits, skabe og evt. rør).
Bygherre forventer således, at følgende vil udgøre de primære aktiviteter (herefter "Hovedaktiviteterne"):
Dette udbud omfatter teknisk rådgivning forbundet med realiseringen af Hovedaktiviteterne. Den udbudte kontrakt omfatter i hovedtræk følgende ydelser:
Udbuddet/udbuddene af i hvert fald Entreprise 2 og Entreprise 3 forventes gennemført som EU-udbud med forhandling.
Bygherre udbetaler 75.000 kr. ekskl. moms til hver tilbudsgiver, som afgiver et endeligt, antageligt tilbud. Bygherre er bevidst om, at det fastsatte vederlag sandsynligvis ikke dækker alle omkostninger forbundet med tilbudsafgivelsen, men ønsker med vederlaget at anerkende de ressourcer, som medgår til at udarbejde tilbud og deltage i forhandlingsprocessen.
Det er Bygherres forventning, at tilbudspriserne på rådgiveraftalen (nærværende kontrakt) ligger i spændet 5-15 % af entreprisesummen.
Kontrakten udbydes i et udbud med forhandling. Efter tilbudsfristens udløb indleder Bygherre forhandlinger med alle tilbudsgivere. Bygherre forbeholder sig retten til at gennemføre flere forhandlingsrunder, herunder at foretage forhandlinger på skriftligt grundlag. Der vil ikke som led i forhandlingerne ske en shortlisting. På baggrund af forhandlingerne kan Bygherre tilrette udbudsgrundlaget og tilbudsgiverne opfordres til at afgive endelige tilbud.
Hvis der modtages ansøgninger fra flere end tre egnede ansøgere, vil Bygherre udvælge de tre ansøgere, som (i) inden for de seneste 10 år har mest erfaring med lignende opgaver, (ii) har dokumenteret den største relevante faglige bredde, samt (iii) har flest ansatte med fagligt relevante kvalifikationer inden for fjernvarme. Der foretages en samlet vurdering af kriterierne (i)-(iii). Med "lignende opgaver" menes (i) rådgivning i form af udarbejdelse af udbudsprojekt, samt udførelse/tilsyn vedrørende større udbygning af fjernvarmeområder, dvs. min. 50 faktiske tilslutninger, samt (ii) erfaring med projektering og udbud af VVS-installationer i tilknytning til fjernvarmeprojekter. Med "udført" forstås, at mindst 50 % af referenceopgaven skal være udført inden for de seneste 10 år regnet fra ansøgningsfristens udløb.
Bygherre har ikke opdelt den udbudte kontrakt i delkontrakter, idet Bygherre vurderer, at en sådan opdeling vil medføre en række uhensigtsmæssige tekniske, juridiske og praktiske grænseflader.  Det bemærkes, at den varighed der er oplyst i pkt. II.2.7 er udtryk for Bygherres forventning om, at udbygningen er realiseret inden ultimo 2027.